માટે જ ભૂત અને ભવિષ્ય બન્નેમાંથી  મુક્તિ મેળવવી  એજ શાંતિ અને આનંદનું ધર છે,  વર્તમાનમાં જ જીવે જવામાં જ શાંતિ છે,વર્તમાન જ જીવવા માટે છે, જે વર્તમાનમાં જાગૃતિ પૂર્વક જીવે છે, તેજ પરમ આનદની અનુભૂતિ કરી શકે છે,અમૃતમય જીવન જીવી શકે છે,જેમણે આ જીવનમાં જ અમૃત મય જીવવું છે, તેમણે તેનો સ્વભાવ સુધારવો જ જોઈએ, સત્ય સ્વરૂપ થવું જ જોઈએ, વધુને વધુ નમ્ર અને વિવેકી બનવું જ જોઈએ ,અને અહંકાર રાગ દ્વેષ ઓગાળવા જ જોઈએ ,માણસના વિચાર, વાણી અને આચરણ એ ગંગા ,જમાના અને સરસ્વતી રુપ છે,આ ત્રણેમાં  જો સત્ય સ્વરૂપ થઈને  પવિત્રતા અને શુધ્ધતા રાખી શકીએ તો  જીવનમાં આ ત્રણેનો સમન્વય શુદ્ધ બુદ્ધિથી કરી શકીએ તો તે ત્રિવેણી  સંગમનું  રુપ ધારણ કરી શકે છે,અને આવો શુદ્ધ સાત્વિક અને પવિત્ર  સમન્વય આપણી ભક્તિની કે યોગની સાધનામાં  ખુબજ જરૂરી છે, ઉપયોગી પુરવાર થાય છે, તે હકીકત ભૂલવા જેવી નથી, આવા સમન્વય ,સમતા અને શુદ્ધતાથી  મન શાંત અને સ્થિર  થાય છે ,ને એક પ્રકારની ઉડી પાર વિનાની પ્રસન્નતા અને સ્થિરતા મન ધારણ કરે છે, આથી  જીવનમાં આધ્યાત્મિક  વિકાસને માટેનું ક્ષેત્ર  તદ્દન સહેલું અને સરળ જ બની જાય છે, માટે મન બુદ્ધિ અને વાસનાને શુધ્ધ,સાત્વિક અને પવિત્ર કરવા માટે સતત સત્ય સ્વરૂપ થઈને પુરુષાર્થ કરતા જ રહેવું જોઈએ,જે માણસનું મન અને બુદ્ધિ  દુષ્કૃત્યમાં જ રમણ હોય ,તેની ભક્તિ કે યોગ કઈ રીતે સફળ થઇ શકે ?